Mi d-tɛeddaḍ tezra-kem ass-nni, tessembawleḍ tamda irekden deg-s, ur teṣbir ara,imi teǧǧa-tt tezmart s wayes ara teqbel timsal yal tikkelt mara d-ẓedment fell-as d tirni.dacu i kem-id-yiwin ass-nni ɣer zdat n wallen-is? deg lǧerra-s akken ad kem-twali, ad iṭerḍeq deg-s wayen yakk i tenwa terra-as timedlin i lebda. Sb12 ahat akka tura, tegziḍ cwiṭ ayen i bɣiɣ ɣur-m. Bɣiɣ ad serseɣ gar yiffassen -im aɣmis-a n setti i tura ɣef tudert-is, bɣiɣ ad t-tḥezeḍ, ad t-id-tessufɣeḍ akken ad yeqqim i lebda d later ɣef wayen yak i tesɛedda. Dacu kan, ilaq ad am-d-iniɣ tidet, ur bɣiɣ ara ad d-yeffeɣ s tutlayt-nniḍen mgar taqbaylit .ɣef waya, aqli xedmeɣ fell-as akken ad t-id-suqleɣ, mebla ma beddleɣ ula d awal deg-s. Yal mi kfiɣ cwiṭ s tira ad am-t-in-ceyɛeɣ, ilaq-iyi kan lweqt. Ur am-t-in-ttceyyiɛeɣ ara akkit, ad am-ssuqleɣ kra n yiḍrisen kan, wid iwalaɣ lhan nezzeh, zaden, yerna tenna-d deg-sen timsal lqayen. Ma d wiyaḍ ad ten-ǧǧeɣ ɣur-i, ad ten-ḥerzeɣ? Sb 13